டாக்டர் ஜோன் கூப்பர், எல்சிஎம்எஃப்டி திருமண மற்றும் குடும்பநல மருத்துவர்
எமிலி, இந்த வாரம் எப்படி போனது?
மிகவும் நன்றாக என்று நினைக்கிறேன்.
கணிதத்தில் சி கிரேடு வாங்கியதையா நன்றாக என்கிறாய்?
-நிஜமாக, ஆம். நான் டி கிரேடை எதிர்ப்பார்த்தேன். -ஒரு சி தான், பெத். இவளை தொல்லை செய்யாதே.
இவளது டேப்லட்டை உன் வீட்டில் மறந்துவிட்டதால் படிக்க முடியவில்லை.
ஒரு சந்தோஷமான தலைப்பில் பேசலாம்.
சனிக்கிழமை உன் பிறந்தநாளுக்காக உற்சாகமாக இருக்கிறாயா?
லேசர் டேகுக்கும் கண்டுபிடிப்பு சாகச பூங்கா உலகத்துக்குப் போகிறோம்.
தனித்தனியாக.
இரண்டு பார்ட்டிகள் என்றால் வேடிக்கையாக இருக்கும்.
என்னுடன் பிறந்தநாள் கொண்டாடுவது யாரென்று என் பெற்றோர்கள் விவாதம் செய்வது தான் வேடிக்கையானது.
ஞாயிறன்று கேலரி திறப்பு விழா இருக்கிறது, எனவே சனியன்று நான் அழைத்துப்போவதாக ஒப்புக்கொண்டோம்.
நாங்கள் நிச்சயமாக அதில் உடன்படவில்லை.
மற்ற குழந்தைகளைப் போல எல்லோருடனும் ஒரேயொரு பிறந்தநாள் கொண்டாட ஆசைப்படுகிறேன்.
செல்லம், அட. நாம் சந்தோஷமாக இருக்கப்போகிறோம். என்னை நம்பு.
-கண்காட்சியில் கடந்த ஆண்டு இருந்ததைப் போல. -சரி.
-ஹேய், நாம் சந்தோஷமாகத்தானே இருந்தோம். -இல்லை, சந்தோஷமாக இருப்பதாக பாசாங்கு செய்தீர்கள்.
நீ ஏன் அப்படி சொல்கிறாய்?
ஏனென்றால் என் பிறந்தநாளுக்குப் பிறகு நீங்கள் பிரிந்துவிட்டீர்கள்.
அந்த கணக்கு எனக்குத் தெரியும்.
அது உண்மையில்லை.
ஒப்புக்கொள்ளுங்கள். எல்லா நேரங்களிலும் நான் நல்லது என்று நினைத்தது,
அந்த நினைவுகள் எல்லாமே பொய்யானது.
எல்லாமே என் நன்மைக்காக என்று.
உன் பெற்றோர்கள் பிரிந்ததால் அவர்கள்
நல்ல நினைவுகளை கொடுக்கவில்லை என்று அர்த்தமாகாது.
குறிப்பாக உன்னோடு.
டாக்டர் ஜோன் சொல்வது சரிதான். யாரும் பாசாங்கு செய்யவில்லை.
உன் பிறந்தநாளை விரும்பினோம். உன் எல்லா பிறந்தநாட்களையும் விரும்பினோம்.
என்னிடம் ஒரு யோசனை இருக்கிறது.
என்னால் அதை நிரூபித்துக்காட்ட முடியும்.
என்னோடு வா.
நினைவு சிகிச்சைக்கு வரவேற்கிறேன்.
இதுதான் டச்ஸ்டோன் 3000 என்னும் டிஎஸ்3.
இது உங்கள் நினைவுகளை மீட்டெடுக்க உதவும்.
ஆஹா.
-சரி, அது அருமையாக இருக்கிறது. -மிக அருமை.
நீ செய்ய வேண்டியதெல்லாம், ஃபோனை இணைத்து ஒரு புகைப்படத்தைத் தரவிறக்கம் செய்,
டிஎஸ்3 அந்த புகைப்படத்துக்கான நினைவை மீண்டும் உங்களுக்குக் காட்சிப்படுத்தும்.
டிஎஸ்3 ஃபோனின் உட்பதிக்கப்பட்ட தரவைப் பயன்படுத்தி
புகைப்படத்தின் நேரம், இருப்பிடம் மற்றும் 360 டிகிரி சூழலை மீண்டும் உருவாக்குகிறது.
எனவே, காலப் பயணிகளைப் போல நாங்கள் அந்த நினைவுகளில் இருப்போமா?
நீ புகைப்படத்தில் இருப்பவர்களுடன் உரையாடவோ நடந்ததை மாற்றவோ முடியாது.
இந்த நினைவுகளை மீண்டும் அனுபவிக்கவும், தெளிவாக பார்க்கவும் அனுமதிப்பதே நோக்கம்.
இது எமிலியின் சென்ற ஆண்டுப் பிறந்தநாளின் நிஜமான மகிழ்ச்சியைக் காட்டும் ஒரு பயனுள்ள கருவி.
அவளுடைய மகிழ்ச்சியான நினைவுகள் நிஜமானவை என்பதைக் காண ஒரு நல்ல தொடக்கம்.
இதோ தொடங்கலாம்.
சரி.
எமிலி, உன்னிடம் உன் கடைசி பிறந்தநாள் புகைப்படங்கள் இருக்கிறதுதானே?
ஆம், நிறைய இருக்கிறது.
நல்லது. ஒன்றை எடு.
பெத், ரையன், பாடில் உட்காருங்கள்.
எப்படி இருக்கிறது?
-அருமையான புகைப்படம். -நன்றி.
உன் ஃபோனை இங்கே போர்ட்டில் வை
மீதியை இயந்திரமே பார்த்துக்கொள்ளும்.
புகைப்பட ஒத்திசைவு முடிந்தது.
தொடங்கத் தயார்.
உனக்கு நான் தேவைப்பட்டால், என் அலுவலகத்தில் தான் இருப்பேன்.
சரி.
இது மிகவும் வினோதமாக இருக்கிறது.
சோளம் அருமையாக இருந்தது.
பிறந்தநாள் வாழ்த்துக்கள், செல்லம்.
உங்களுக்கு எப்படித் தெரியும்?
பல மாதங்களாக மறைமுகமாக சொல்லிக்கொண்டிருந்தாய்.
எல்லாம் சரியாக இருக்கிறது என்று பாசாங்கு செய்ய சினமன் இன்னொரு வழி.
அது உண்மையில்லை என்று உனக்கே தெரியும்.
நீங்கள் ஒன்றாக சேர்ந்து கூட அதை என்னிடம் தரவில்லை.
நீங்கள் அதை கொடுக்கும்போது அப்பா சோளம் சாப்பிட்டுக் கொண்டிருந்தார்.
இல்லையா? சரி.
-உங்களுக்குள் நட்பு ரீதியான உறவு கூட இல்லை. -மிகவும் உறுதியாக சொல்லாதே, செல்லம்.
நீ இரகசியத்தைக் காப்பற்றியது என்னை கவர்ந்தது. நீ இதில் வல்லவர் இல்லை.
கிட்டத்தட்ட பத்து முறை தோல்வியடைந்துவிட்டேன்.
எனக்கு அது நினைவில்லை.
இதுதான் மிகச்சிறந்த பிறந்தநாள்.
-நான் பார்க்கலாமா? -ஆம்.
அது நம்பமுடியாததாக இருந்தது.
அது ஒரு நல்ல நினைவு.
எமிலியின் பிறந்தநாளைக் கொண்டாட என்ன ஒரு அற்புதமான வழி.
அது எல்லாமே பெத்தின் யோசனைதான்.
இரகசியத்தைப் காப்பற்றியது நீதான்.
அதற்காக உன்னை நினைத்து பெருமைப்படுகிறேன்.
அது மிகவும் வினோதமாக இருந்தது, யாஸ்மின்.
நல்ல விஷயம் என்னவென்றால், என் பெற்றோர்கள் அந்த பத்து நிமிடங்களும் ஒற்றுமையாக இருந்தார்கள்.
எனவே, என் ஹவாய் பயணத்தை மீண்டும் நான் எப்போது பார்க்க முடியும்?
அதற்கு முதலில் உன் பெற்றோர்கள் பிரிய வேண்டும்.
எனக்கு அவற்றைப் பிடிக்கும், ஆனால் இது அற்புதமான விடுமுறையாக இருந்தது.
எனவே, உன் பார்ட்டிகளுக்கு என்ன திட்டம் வைத்திருக்கிறாய்?
அதை எதிர்பார்த்துக் காத்திருக்கவில்லை.
உனக்குப் பிடிக்காது என்று தெரிந்தும் உன் பெற்றோர்கள் இரண்டு பார்ட்டிகள் கொடுக்கிறார்கள்.
நீ அதிர்ஷ்டசாலி.
விவாகரத்துப் பகுதியைத் தவிர...
அவர்களுக்கு இன்னும் விவாகரத்து ஆகவில்லை. பிரிந்துதான் இருக்கிறார்கள்.
எப்படி என் பெற்றோரை மீண்டும் சேர வைப்பது என்று எனக்குத் தெரியும்.
எம், அவர்கள் ஒரு காரணத்திற்காக பிரிந்திருக்கிறார்கள், சரியா?
எல்லா நேரங்களிலும் அவர்கள் ஒன்றாக இல்லாதது போல?
அதாவது, நினைவு இயந்திரத்தில் சில நிமிடங்கள்தான் ஆனது,
பிறகு ஒரு வருடத்திற்கு முன்பு சந்தோஷமாக இருந்தது போல இருந்தார்கள்.
அடுத்த அமர்வில், பிறந்தநாட்கள், உயிரியல் பூங்காவிற்கு போனது,
சுதந்திர தின அணிவகுப்பு போன்ற நிறைய சந்தோஷமான நினைவுகளை லோட் செய்வேன்.
அவர்கள் ஒருவரையொருவர் எவ்வளவு காதலிக்கிறார்கள் என்று உணர்வார்கள்.
நீ கனவு காண்கிறாய். அது அவ்வளவு எளிதல்ல.
ஒருவேளை எளிதில்லாமல் இருக்கலாம், ஆனால் என்னால் முயற்சி செய்ய முடியும்.
நான் நினைத்தது சரியென்றால், பிறகு வீட்டை மாற்றிக்கொண்டே இருக்க வேண்டியதில்லை.
அவர்கள் வாக்குவாதத்திற்கு மத்தியில் இனி சிக்கிக் வேண்டியிருக்காது.
விஷயங்கள் இயல்பான நிலைக்குத் திரும்பிவிடும்.
அருமையான அமர்வு.
எமிலி, சில விஷயங்களை மறக்காமல் இருக்க சில உத்திகளைக் கையாண்டதைக் கேட்பதில் மகிழ்ச்சி.
நினைவு சிகிச்சை நிஜமாகவே வேலை செய்வதாக நினைக்கிறேன்.
இதை திரும்ப செய்வதில் மகிழ்ச்சி. நாம் இதை நிறைய முறை செய்ய வேண்டும்.
இது உனக்கு உதவியதில் மகிழ்ச்சி.
அந்த நினைவுகளுக்குத் திரும்புவோம்.
ஒரு அமர்வு உதவுகிறது, உண்மையான மாற்றத்திற்கு கற்றுக்கொள்வதை வலுப்படுத்துவதுதான் முக்கியமானது.
நான் அதை முழுதாக ஏற்றுக்கொள்கிறேன். நாம் தொடங்கலாம்.
குடும்பநல சிகிச்சைக்கு நீ உற்சாகமாக இருப்பாய் என்று நினைக்கவே இல்லை.
அதைத்தான் கேட்க விரும்பினேன்.
சரி, எமிலி.
கடந்த அமர்வில் செய்ததைப் போல அதே புகைப்படத்தை அப்லோட் செய்.
-நான் உதவுகிறேன். -இல்லை, எனக்குத் தெரியும்.
-புகைப்பட ஒத்திசைவு முடிந்தது. -பார்த்தீர்களா?
-சரி. தயாரா? -ஆம்.
அதே நினைவை மீண்டும் பார்ப்போம் என்று நினைத்தேன்.
இதுவும் நன்றாகத்தான் இருக்கிறது.
சரி.
நீங்கள் மிகவும் பயந்திருக்கிறீர்கள்.
-நான் பயம் என்று சொல்ல மாட்டேன். -நான் சொல்வேன்.
ஹேய். உங்களால் முடியும். தைரியமாக இருங்கள்.
தயாரா?
-அப்பாவைப் பார்! -இது வேடிக்கையாக இருக்கிறது.
-சரி. இங்கே பார். -சரி.
வ்ஹூ!
-அடக் கடவுளே! வ்ஹூ! -செல்லமே!
வாருங்கள்!
-இவரால் முடியுமென்று சொன்னேனே. -ஆம்.
எல்லாம் கையில்தான் இருக்கிறது.
நன்றி, அம்மா. இது மிகவும் அழகாக இருக்கிறது.
என் புதிய ஒட்டகச்சிவிங்கி பொம்மையைப் பிடித்திருக்கிறது.
-இல்லை. -உங்களைப் பிடிக்கப் போகிறேன்!
பொறுங்கள். பனி பெய்யவில்லை.
இது கண்டிப்பாக நடக்கவில்லை.
அது சுதந்திர தின அணிவகுப்பில் வந்த அணிவகுப்பு இசைக்குழுதானே?
ஆம், நாம் உயிரியல் பூங்காவில் பார்த்த அதே புலிதான்.
அவை கலக்கின்றன. புகைப்படங்கள் கலக்கின்றன.
அப்படியென்றால்...
எமிலி!
என்ன நடக்கிறது?
-தெரியவில்லை. -நான் டாக்டர் ஜோனை அழைக்கிறேன்.
இல்லை, இவையெல்லாம் என் ஃபோனில் இருக்கும் புகைப்படங்கள், காணொளிகள்.
என்னால் இதை சரிசெய்ய முடியும். இதோ வருகிறேன்.
செயல்பாட்டுப் பிழை.
பிழையா?
அழி. அட. அழி.
செயல்பாட்டுப் பிழை.
அமர்வு முடிந்தது.
அது வினோதமாக இருந்தது.
மிகவும் வினோதமாக.
இல்லை, நான் டாக்டர் ஜோனை கூட்டி வருகிறேன், மீண்டும் நிகழ்வுகளுக்குள் போகலாம்.
இல்லை, பரவாயில்லை.
நான் ஒரு கூட்டத்திற்குப் போக வேண்டும், எனவே…
7 மணிக்கு சந்திப்போம். எமிலி எல்லாவற்றையும் பேக் செய்துகொன்டு தயாராக இருப்பாள்.
-நான் 6 மணிக்கு வருகிறேன். -நிச்சயமாக.
இந்த முறை எல்லாவற்றையும் பேக் செய்தாயா?
ஆம், அம்மா, மூன்று முறை சரிபார்த்தேன்.
சினமனுக்கு என்ன பரிசு கொடுக்கலாம் என்று யோசித்துக்கொண்டிருந்தேன்?
-நீ ஏன் அதற்கு பரிசு கொடுக்கிறாய்? -அதன் பிறந்தநாளும் சனிக்கிழமைதான் அம்மா.
உன் பிறந்தநாளையே அதற்கு கொடுத்துவிட்டாயா?
இல்லை. போன வருடம் கண்காட்சியில் என் பிறந்தநாள் அன்று சினமன் கிடைத்தது.
எமிலி, நாங்கள் உன்னை கண்காட்சிக்கு கூட்டிப் போகவில்லை.
கூட்டிப் போவதாக சொன்னோம் என்று தெரியும், ஆனால் உனக்கே தெரியும்.
சரி.
இருந்தாலும், நான் உன்னைக் கூட்டிப் போக முடியும்.
என்ன சொல்கிறீர்கள்?
என் பிறந்தநாள் அன்று கண்காட்சிக்குப் போனோம். எனக்கு சினமனை பரிசாகக் கொடுத்தீர்கள்.
எனக்கு கண்காட்சி ஞாபகம் இருக்கிறது என்று நினைக்கிறேன். சினமனையும்
உண்மையில், சினமன் எப்போது கிடைத்தது என்பது நினைவில்லை.
நீங்கள் கேலி செய்கிறீர்களா?
எதைப் பற்றி கேலி செய்வது? குழப்பத்தில் இருக்கிறேன்.
எனக்கும்தான்.
ஹேய்.
இந்த முறை அவள் உன் வீட்டில் எதையும் விட்டுவிடாமல் இருப்பதை உறுதிப்படுத்திக்கொள்.
புரிந்தது.
அப்பா, நமக்கு சினமன் எப்போது கிடைத்தது என்று உங்களுக்கு நினைவிருக்கிறது தானே?
நிச்சயமாக. கிறிஸ்துமஸ் அன்று.
இல்லை, ஈஸ்டர். மிகவும் பொருத்தமான நாளாக இருக்கும்.
போன வருடம் கண்காட்சியில் என் பிறந்தநாள் அன்று?
நான் கடைசியாக உன் வயதில் கண்காட்சிக்குப் போனேன்.
நீங்கள் இருவரும் எப்படி மறக்க முடியும்? பாருங்கள், நான் காட்டுகிறேன்.
-எனவே, நாம் சனிக்கிழமையைப் பற்றி பேச வேண்டும். -லேசர் டேகை மாற்றும் காலம் முடிந்துவிட்டது.
முன்பதிவு செய்தாயா?
நாம் ஒப்புக்கொண்டோம்.
புகைப்படம் எங்கே?
-நீ முடிவு செய்ததால்... -புகைப்படம் எங்கே?
- ...ஒப்புக்கொண்டோம் என்று அர்த்தம் இல்லை. -ஒரு முறை ஒப்புக்கொண்டால் உயிரா போய்விடும்?
நீ ஏன் இவ்வளவு நல்ல வழக்கறிஞர் என்று இப்போது தெரிகிறது
உன் யோசனைப்படியே வார இறுதி நாட்களை திட்டமிட முடியாது.
நிறுத்துங்கள். உங்கள் இருவருக்கும் என்ன பிரச்சினை?
நெருங்கி வந்தீர்கள், இப்போது நம் சிறந்த நாள் கூட உங்களுக்கு நினைவில் இல்லை.
எமிலி…
போகலாம் அப்பா. நான்...
நான் இயந்திரத்திலிருந்து புகைப்படங்களை நீக்கியபோது,
அது எப்படியோ என் பெற்றோரின் நினைவை நீக்கிவிட்டது.
ஆனால் உனக்கு ஏன் இன்னும் நினைவிருக்கிறது?
ஏனென்றால் புகைப்படங்களை நீக்கும் போது நான் பாடில் இல்லை.
ஆனால் அவர்களுக்குள் நெருக்கம் ஏற்பட்டது.
ஒருவேளை அவர்கள் சேரவில்லை என்றால்? மேலும் மேலும் சண்டையிட்டுக் கொண்டே இருப்பார்கள்.
நீ வருத்தப்படாதே, சரியா?
இதைச் செய். அடுத்த முறை நீ இயந்திரத்தில் இருக்கும்போது சரியான படங்களை பதிவேற்று.
அவ்வளவுதான். நினைவுகள் திரும்பிவிடும்.
ஆனால் அவை எனது மொபைலில் இருந்தும் நீக்கப்பட்டுவிட்டது.
உனக்குப் புரியவில்லை.
நாங்கள் ஒரு குடும்பமாக ஒன்றாக இருந்த கடைசி நல்ல நினைவு அதுதான்.
நான் அந்த நினைவை மீட்டெடுப்பதுதான்
அவர்களை மீண்டும் சேர்க்க ஒரே வழி.
ஒருவேளை மருத்துவரால் உதவ முடியுமா?
இல்லை, அவரிடம் சொல்ல முடியாது. நான் செய்தது அவருக்குத் தெரிந்துவிடும்.
அவர் என்னை மீண்டும் இயந்திரத்தின் அருகில் கூட விடமாட்டார்.
என்னை யோசிக்க விடு.
அந்த நாளின் படங்கள் எதுவும் இல்லையென்றால், ஒன்றை உருவாக்குவது எப்படி?
இணையத்தில் இருந்து கண்காட்சியின் படத்தை எடுத்து, அதில் உன்னையும் உன் பெற்றோரையும் பொருத்துவோம்.
அது வேலை செய்யலாம்.
அதாவது, அது வேலை செய்ய வேண்டும்,
அல்லது நினைவு நிரந்தரமாக போய்விட்டது.
அது சிறந்த அமர்வு அல்ல, ஆனாலும், ஹேய்.
முன்னேற்றம் ஏற்பட்டாலும், பின்னடைவு இருக்கும்.
நினைவுகளில் பயணிப்பது நல்ல யோசனை என்று இப்போது எனக்குத் தெரியவில்லை.
என்ன... அம்மா, தயவுசெய்து. இது உதவும் என்று நினைக்கிறேன்.
சரி, இது உனக்கு மகிழ்ச்சியைத் தந்தால், நான் மீண்டும் முயற்சிக்கத் தயார்.
பார்த்தீர்களா? அப்பா இதை விரும்புகிறார்.
தயவுசெய்து, அம்மா?
-நாங்கள் இன்னொரு முறை முயற்சிக்கிறோம். -ஆம்!
இதோ, புகைப்படத்தை சரியாக பதிவேற்றுவதை உறுதி செய்வோம்.
புகைப்பட ஒத்திசைவு முடிந்தது.
தயவுசெய்து வேலை செய்.
அது வேலை செய்தது.
இது எந்த நினைவு?
கண்காட்சிக்குப் போனோம் என்று சொன்னேனே. உங்களுக்குத்தான் ஞாபகம் இல்லை.
-எனக்கும்தான். ஆனால் நாம் எப்படி... -வாருங்கள்!
என்ன நடக்கிறது? இது சரியில்லையே.
ஒருவேளை அது இன்னும் பதிவேற்றம் ஆகிறதா?
என்ன?
இல்லை. என்ன நடக்கிறது?
இல்லை.
-பிழை. -அடச்சே.
-நாம் இதை செய்திருக்கக்கூடாது என்றேனே. -என்னை திட்டாதே.
ஏதோ தவறு.
-பழகிவிட்டது. -எனக்கு இயந்திரம் நின்றதாக எச்சரிக்கை கிடைத்தது.
-என்ன நடந்தது? -எங்களுக்குத் தெரியாது.
எனக்கு ஏனென்று தெரியவில்லை.
கண்காட்சியில் என் பிறந்தநாள் இப்போது நினைவிருக்கிறதா?
கண்காட்சியில் என் பிறந்தநாள்?
எமிலி, நீ என்ன பேசுகிறாய் என்று நிஜமாகவே தெரியவில்லை.
டிஎஸ்3 செயலிழந்துவிட்டது.
சரி, மீண்டும் முயற்சிக்கலாமா?
டாக்டர் ஜோன் இயந்திரத்தை சரி செய்ய வாரங்கள் ஆகும் என்று சொன்னார்.
அதற்குள், என் பெற்றோர் ஒருவரோடொருவர் பேசுவதையே நிறுத்திவிடுவார்கள்.
அது முடிந்துவிட்டது.
-அது வேலை செய்யும் என்று நினைத்தேன். -நானும்தான்.
ஒருவேளை இன்னும் நீ இதை சரிசெய்யலாம்.
இயந்திரம் இல்லாமலா?
ஒருவேளை பாப்கார்ன் ஆறுதல் தரலாம்.
கடவுளே! அது சரிதான்.
கண்காட்சியில் வறுத்த சோளம் சாப்பிட்டோம்.
நன்றி.
நன்றி. சரி. எனக்கு குழப்பமாக இருக்கிறது.
நான் செய்ய வேண்டியதெல்லாம், என் பிறந்தநாளுக்கு என்னை கண்காட்சிக்குக் கூட்டிப்போகச் சொல்லி,
பிறகு போன வருடம் போலவே எல்லாவற்றையும் செய்ய வேண்டும்.
வறுத்த சோளம் சாப்பிடுவது உட்பட.
புத்திசாலி. நீ நாளை மீண்டும் உருவாக்குவாய்.
-ஆம். -அது அவர்களின் நினைவுகளைத் தூண்டும்.
சோளம், வைக்கோற்போர், சறுக்கு விளையாட்டு, இராட்டினம், வளையம் எறிவது.
அவர்களுக்கு நிச்சயமாக நினைவு வரும்.
பொறு. எனவே நீ போன வருட பிறந்தநாளுக்காக
இரண்டு பிறந்தநாட்களை பறிகொடுக்கப் போகிறாயா?
அவர்கள் மீண்டும் ஒன்று சேர, அநேகமாக பத்தைக் கூட பறிகொடுப்பேன்.
எமிலி, எல்லாம் ஏற்பாடு செய்தாகிவிட்டது.
கண்காட்சியில் பார்ட்டி ஏற்பாடு செய்ய எனக்கு நேரம் இல்லை.
அம்மா, வேண்டியதில்லை. எல்லாம் ஏற்கனவே திட்டமிடப்பட்டுவிட்டது.
அப்பா என்னைக் கூட்டி வருவார்.
எல்லாவற்றிற்கும் பிறகு அவர் உண்மையிலேயே சனிக்கிழமையை விட்டுக்கொடுக்கிறாரா?
தயவுசெய்து, அம்மா? என் பிறந்தநாளில் நான் செய்ய விரும்புவது இதுதான்.
இது கடைசி நேரம், எமிலி. நான் ஏற்கனவே லேசர் டேக்கில் பணம் செலுத்திவிட்டேன்.
தயவுசெய்து, அப்பா? நீங்கள் பிரிவதற்கு முன் நாம் போகலாம் என்று எப்போதும் சொன்னீர்கள்.
உங்களுக்கு இராட்டினம் பிடிக்கும். தயவுசெய்து?
வேடிக்கையாக இருக்கும் போல தெரிகிறது.
அதோடு எல்லோரும் அங்கே விற்கும் சோளம் சுவையானது என்று சொல்கிறார்கள்.
அதோடு நாள் முழுவதையும் ஒன்றாகக் கழிக்கலாம்.
ரொம்ப ஜாலியாக இருக்கும். ஆனால் உங்கள் உடையை நான்தான் தேர்ந்தெடுப்பேன்.
சரியா?
-சரி. -ஆம்!
நாம் செய்துவிட்டோம்.
முதலில் என்ன செய்ய விரும்புகிறாய்?
கொஞ்சம் சோளம்? ஆம், எனக்கு மிகவும் பசியாக இருக்கிறது.
ஹேய்.
நீ இங்கே என்ன செய்கிறாய்?
நான் எமிலியை கண்காட்சிக்கு அழைத்துச் செல்கிறேன்.
திட்டம் அதுவல்ல.
இது வேறொருவரின் திட்டம் என்று நினைக்கிறேன்.
நீ எங்களிடம் பொய் சொன்னாயா?
தயவுசெய்து கோபப்படாதீர்கள். இல்லாவிட்டால் வந்திருக்க மாட்டீர்கள்.
இது எனக்கு மிகவும் முக்கியமானது.
உங்களால் ஒருநாள் மட்டும் ஒன்றாக இருக்க முடியுமா? தயவுசெய்து?
நிச்சயமாக எங்களால் முடியும்.
சட்டை நன்றாக இருக்கிறது.
நீதான் எனக்கு வாங்கிக்கொடுத்தாய்.
ஆம், எனக்கு தெரியும்.
ஜாலியாக இருப்போம்.
முதலில் என்ன செய்ய விரும்புகிறாய்?
என்ன? இல்லை.
மிகவும் தாமதம்! தீர்ந்துவிட்டது.
-இல்லை. நான்... -பரவாயில்லை. எனக்கு அவ்வளவு பசி இல்லை.
கண்காட்சியில் சோளம் தீர்ந்து போகாது.
நாம் ஏன் இராட்டினத்திற்குப் போகக்கூடாது?
வாருங்கள். இது நன்றாக இருக்கும்.
ஆம், எனக்கு இது அவ்வளவு நல்லது போல தெரியவில்லை.
என்ன? இன்னும் உயரமென்றால் பயமா?
தயவுசெய்து, அப்பா.
மன்னித்துவிடு, எமிலி. நீங்கள் ஜாலியாக இருங்கள். நான் காத்திருக்கிறேன்.
சரி, என் பையை வைத்திருக்க முடியுமா?
இதை விடுங்கள். ஆப்பிள் பறிக்கப் போவோம்.
சரி, எல்லோரும் இறங்குங்கள்.
-வாருங்கள். -சரி.
ஒரு செல்ஃபி எடுப்போம்.
சரி.
இதோ.
தயாரா? ஒன்று, இரண்டு, மூன்று.
-சரி, வாருங்கள். ஓடுவோம். -இல்லை, சூடாக இருக்கிறது, எம்.
ஆம், என் கால்கள் வலிக்கின்றன, செல்லம்.
வளையம் ஏறியப் போவோம். அது இங்கே வலதுபுறம் இருக்கிறது.
உனக்கு திசையைப் பற்றி ஒன்றும் தெரியவில்லை. அது இடதுபுறம் உள்ளது.
நல்லது. நீ உன் வழியில் போ, நான் என் வழியில் போகிறேன்.
நில்லுங்கள். நாம் ஒன்றாக ஒரே திசையில் போக வேண்டும்!
இது என் பிறந்தநாள்!
எனவே நாம் இடதுபுறம் போவோம் என்கிறேன்.
பார்த்தீர்களா? இடதுபுறம் என்று சொன்னேனே.
விவாதம் வேண்டாம். எப்படி இருந்தாலும் பரவாயில்லை. தொடர்ந்து சண்டையிடுகிறீர்கள்.
ஹேய் மன்னித்துவிடு. நீ சொல்வது சரி. உன் பிறந்தநாளில் நாங்கள் சண்டையிடக்கூடாது.
ஒப்புக்கொள்கிறேன்.
சரி. இதுதான் நமக்கான கடைசி வாய்ப்பு.
எனக்காக ஒரு ஒட்டகச்சிவிங்கியை வெல்ல வேண்டும்.
எளிதான வேலை.
இதோ. ஒட்டகச்சிவிங்கி வரப்போகிறது.
உங்களால் முடியும், அப்பா.
பரவாயில்லை.
கொஞ்சம் மெதுவாக எறி.
மெதுவாக என்றேன்.
பின்னால் இருந்து சொல்லிக்கொண்டே இருந்தால் கவனம் செலுத்துவது கடினம்.
எறியுங்கள், அப்பா. உங்களால் முடியும். ஆம்.
உங்களால் முடியும்.
தயவுசெய்து.
மன்னித்துவிடு, செல்லம். முயற்சித்தேன்.
ஆனால் இன்னும் நிறைய டிக்கெட்டுகளை வாங்க முடியும்.
உங்களுக்கு ஞாபகமே இல்லை, இல்லையா?
நீ நலமா, செல்லம்?
உனக்கு ஒட்டகச்சிவிங்கி கண்டிப்பாக வேண்டும் என்றால், வாங்குகிறேன்...
இது ஒட்டகச்சிவிங்கியைப் பற்றியது அல்ல! என்னிடம் ஏற்கனவே ஒன்று உள்ளது!
இது எதுவுமே எனக்கு வேண்டாம்.
அந்த மகிழ்ச்சியான நினைவை மீண்டும் பெற இதுவே நமக்கு கடைசி வாய்ப்பு,
இப்போது நீங்கள் மீண்டும் சேரமாட்டேன் என்கிறீர்கள்.
பார், என்னை. மன்னித்துவிடு. இது உனக்கு மிகவும் கடினமாக இருந்ததற்கு வருந்துகிறோம்.
இது உண்மை, நாங்கள் மீண்டும் சேரப்போவதில்லை.
-ஆனால் நாம் இன்னும் ஜாலியாக இருப்போம். -உன் அப்பா சொல்வது சரிதான்.
நாங்கள் இன்னும் ஒரு குடும்பம்தான். நாம் ஒன்றாக பழகலாம்.
நிஜமாகவா? ஏனென்றால் என் பிறந்தநாளில் கூட உங்களால் பழக முடியவில்லை.
நான் வருந்துகிறேன்.
நானும் வருந்துகிறேன், செல்லம்.
நாங்கள் உன்னை நேசிக்கிறோம். இருவரும் உன்னை நேசிக்கிறோம்.
உன் அம்மா சொல்வது சரிதான். நாங்கள் நேசிக்கிறோம்.
அதோடு என்ன தெரியுமா?
வைக்கோல் சறுக்கு விளையாட்டு அங்கே இருக்கிறது.
நீ என்ன நினைக்கிறாய்?
போகலாம்.
எனவே, உன் பெற்றோருடனான இந்த அனுபவம் உனக்கு என்ன உணர்வை கொடுத்தது?
தெரியவில்லை. இன்னும் கண்டுபிடிக்க முயற்சிக்கிறேன்.
ஆனால் இவை எல்லாம் அந்த ஹவாய் பயணத்தில் தொடங்கியது என்று நினைக்கிறேன்.
இதற்கு நான் உதவ என்னிடம் ஒன்று இருக்கிறது.
உன் கடைசி பயணத்தின் புகைப்படங்கள் இருக்கும் என்று நினைக்கிறேன்?
வசனத் தமிழாக்கம் அருண்குமார்